Diari Oficial de la Generalitat Valenciana


Sumari del DOGV 1042, del 12-04-1989 (1989/813589)

DECRET 41/1989, de 13 de març, del Consell de la Generalitat Valenciana, pel qual es regula el lliurament d'ajudes als damnificats pels vents huracanats.
---------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/03/13/41/dof/vci/html**

### Dades del document

Número de DOGV
:   1042

Data del DOGV
:   12-04-1989

Secció del DOGV
:   DISPOSICIONS GENERALS

Número del document
:   1989/813589


Data del document
:   13-03-1989

Organisme emissor
:   Conselleria de Treball i Seguretat Social

Tipus de document
:   Decret

Decret 41/1989, de 13 de març, del Consell de la Generalitat Valenciana, pel qual es regula el lliurament d'ajudes als damnificats pels vents huracanats.  
Com a conseqüència dels vents huracanats que bateren la Comunitat Valenciana els dies 25, 26 i 27 del passat mes de febrer, s'han produït danys personals i materials que requereixen una resposta convenient per part del Consell de la Generalitat Valenciana.  
Aquesta consistirà tant a l'avaluació dels dany ocasionats a les persones i queviures familiars, com als diversos sectors productius i implica, en el primer cas, que s'establesquen els mecanismes adients per tal de reparar, o pal·liar almenys, els perjudicis ocasionats.  
Per això, a proposta del Conseller de Treball i Seguretat Social i amb la prèvia deliberació del Consell de la Generalitat Valenciana, en sessió celebrada el dia 13 de març de 1989,  
DECRETE:  
Article primer   
Les persones o famílies damnificades pels vents huracanats en els seus habitatges o queviures domèstics, que es troben en situació greu de desprotecció econòmica o de mancança de mitjans per motiu del seu nivell baix de renda, podran sol·licitar ajudes en atenció a les seues necessitats particulars de caràcter urgent a l'ajuntament del municipi on viuen, fins un màxim de 50.000 pessetes i, en cas extraordinari, de 100.000 pessetes.  
Article segon  
La Conselleria de Treball i Seguretat Social trasferirà als ajuntaments que reben i trameten les ajudes anteriors els fons que considerarà adequats per atendre-les, tenint en compte la naturalesa i magnitut dels danys, a petició dels ajuntaments interessats.  
Article tercer  
Les persones o famílies damnificades formularan la seua sol·licitud als ajuntaments corresponents i hi faran constar els aspectes següents:  
1. Nom i direcció dels interessats.  
2. Número del Document Nacional d'Identitat.  
3. Declaració de danys i valoració.  
A la vista de la sol·licitud, els Equips de Base de l'Ajuntament emetran informe sobre la mancança de mitjans econòmics de qui la formula. Si hi ha ajudes extraordinàries, la certificació haurà de ser emesa pels serveis corresponents de la Direcció General de Serveis Socials, de la Conselleria de Treball i Seguretat Social.  
Article quart  
Les corporacions locals retran compte dels fons que hagen rebut, en el termini de noranta dies, a la Intervenció General de la Generalitat Valenciana, a través de la Conselleria de Treball i Seguretat Social.  
Article cinquè  
Per fer tot el que disposen els articles anteriors, la Conselleria d'Economia i Hisenda habilitarà la partida pressupostària adient, que posarà a disposició de la Conselleria de Treball i Seguretat Social en comptes de fons a justificar, de conformitat amb la normativa aplicable.  
DISPOSICIONS FINALS  
Primera  
S'autoriza les Conselleríes de Treball i Seguridad Social i d'Economia i Hisenda perquè dicten les normes que calguen per al desplegament del que disposa el aquest decret.  
Segona  
Aquest decret vigirà el mateix dia de la seua publicació al Diari Oficial de la Generalitat Valenciana.  
València, 13 de març de 1989.  
El President de la Generalitat,   
JOAN LERMA I BLASCO  
El Conseller de Treball i Seguretat Social,   
MIQUEL DOMENECH I PASTOR


Còpia Permalink ELI